Byna niks oor van motor ná botsing met petroltenkwa | Netwerk24
Deur Marietie Louw-Carstens 14 Augustus 2020 12:17
Vier mense is Vrydagoggend in 'n ongeluk op die R516-pad buite Rooiberg in die Waterbergstreek in Limpopo dood.
Op foto's wat geneem is blyk dit dat daar byna niks oorgebly het van die motor wat teen 'n petroltenkwa gebots het nie.
Mike Maringa, woordvoerder van die provinsiale vervoerdepartement, sê 'n motor het reg van voor naby die Kromdraai-kruising teen 'n petroltenkwa gebots.
Vier mense is Vrydag buite Rooiberg in Limpopo dood toe 'n motor en 'n petroltenkwa reg van voor gebots het. Foto: Limpopo departement van vervoer
Albei voertuie het op impak aan die brand geslaan.
Die bestuurder van die motor, twee passasiers en 'n kind wat in die motor was, is op slag dood.
Maringa sê die bestuurder van die vragmotor is in 'n bedenklike toestand in die hospitaal opgeneem.
Voorlopige inligting daarop dat roekelose en nalatige bestuur en spoed moontlike oorsake van die ongeluk is.
Die polisie ondersoek klagtes van strafbare manslag.
Brandbestryders blus die laaste van die vlamme nadat albei voertuie aan die brand geslaan het. Foto: Limpopo departement van vervoer
Die bestuurder van die petroltenkwa is in 'n bedenklike toestand in die hospitaal opgeneem. Foto: Limpopo departement van vervoer